cyanic-selkie/wikianc huggingface dataset:
சௌமியமூர்த்தி தொண்டமான்
ஆதாரங்கள்
பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கை தொழிற்சங்கவாதிகள் பகுப்பு:1913 பிறப்புகள் பகுப்பு:1999 இறப்புகள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
யுனெஸ்கோ கூரியர் தமிழ்
thumb|2017-07/09 (Esperanto) யுனெஸ்கோ கூரியர் மாத இதழ் ஐக்கிய நாடுகள் அவையின், சகோதர நிறுவனமான யுனெஸ்கோவின் சார்பில் உலகின் பல முன்னணி மொழிகள் பலவற்றில் வெளியிடப்படும் இதழாகும். இப்பன்னாட்டு மாத இதழ் 1967 ஆம் ஆண்டு சூலை மாதம் தமிழில் தொடங்கப்பட்டுத் தொடர்ந்து 35 ஆண்டுகள் வெளிவந்தது 2001 ஆண்டு நிதி நெருக்கடியைக் காரணம் காட்டி நிறுத்தப்பட்டது.
இதழ் துவக்கம்
1966இல் பாரிஸ் நகரில் மூன்றாம் உலகத் தமிழ் மாநாடு நடைபெற யுனெஸ்கோ உதவியது. அப்போது யுனெஸ்கோவின் தலைமை இயக்குநராக இருந்தவர் மால்கம் ஆதிசேசையா. அந்த மாநாட்டைக் கண்டு, 53 நாடுகளில் வாழும் தமிழர்களுக்குக் கூரியரின் சேவை தேவை என்பதை உணர்ந்தார். கூரியர் தமிழிதழ் துவக்கப்பட வேண்டும் என்று உறுதி கொண்டார். அதே ஆண்டில் மால்கம் இந்தியா வந்தார். அவருக்கு நடைமுறை சிக்கல் ஒன்று ஏற்பட்டது. யுனெஸ்கோவில் உறுப்பினராக இருப்பது இந்தியாதான். இந்தியாவில் ஒரு மாநிலம்தான் தமிழகம். எனவே நடுவணரசிடம் பேச்சு நடத்தவேண்டி இருந்தது. தமிழில் இதழ் ஆரம்பிக்க மறுப்பில்லை. ஆனால் இந்தியிலும் கூரியர் வெளியாக வேண்டும் என இந்திய அரசு நிபந்தனை விதித்தது. இந்தி மொழி கூரியருக்கான ஏற்பாடுகளைச் செய்தபின்பு மால்கம் சென்னை திரும்பினார். அன்றைய தமிழக முதல்வரான அண்ணா, கல்வியமைச்சரான நெடுஞ்செழியன் ஆகியோரிடம் பேச்சு நடத்தினார். தமிழ் மொழியில் கூரியர் வெளியிடும் திட்டத்தைத் தமிழக அரசு ஏற்றுக்கொண்டது. 1967ஆம் ஆண்டு தமிழில் கூரியர் துவக்கப்பட்டு உலக நாட்டு தமிழர்களுக்குக் கிடைத்தது. ஆங்கிலம், பிரெஞ்சு, ஜெர்மன் தவிர, அரபி, சீனம் ஆகிய செம்மொழிகளில் மட்டுமே வெளிவந்த யுனெஸ்கோ கூரியர் இதழ், தமிழில் வெளிவந்தது என்பது தமிழுக்கான உலகளாவிய நிகழ்வாகப் பதிவு செய்யத்தக்கது. மணவை முஸ்தபா ஆசிரியராக இருந்தபோது தமிழ்ப் பதிப்பு 5 லட்சம் பிரதிகள் விற்று யுனெஸ்கோ இதழ்களில் நான்காம் இடத்தை பிடித்திருந்தது.
யுனெஸ்கோ கூரியரின் சிறப்பு
உலகில் உள்ள அனைத்து விசயங்கள் பற்றியும் யுனெஸ்கோ கூரியரில் படைப்புகள் இடம்பெறும். ஆனால் அரசியல் விசயங்கள் தவிர. மற்ற இதழ்களைப் போலத் தனியொரு நாட்டு வாசகர்களுக்கோ, அல்லது ஒருசில நாட்டு வாசகர்களுக்கோ கூரியர் உருவாக்கப்பட்டதில்லை. மாறாக உலக நாடுகளின் வாசகர்களுக்காக உருவாக்கப்பட்டது. ஒவ்வொரு இதழிலும் ஒரு மையக்கருவை அலசி ஆராய்து அதை அடிப்படையாக கொண்டே வெளிவந்தது. ஒவ்வொரு கட்டுரையும் மிகச்சிறந்த ஒளிப்படங்களுடனும், அவற்றுக்கான விளக்கங்களுடன், உலக அளவில் புகழ்பெற்ற நிபுணர்களால் படைப்புகள் உருவாக்கப்பட்டு மொழிபெயர்த்துத் தரப்பட்டது. பாரீஸ் தலைமையகத்தில் கூரியர் பதிப்புகளின் ஆசிரியர்கள் ஒன்று கூடி ஒன்று அல்லது இரண்டு ஆண்டுகளுக்கான தலைப்புகளை முடிவு செய்து வருவர். பல்லாயிரக்கணக்கான புதிய புதிய கலைச் சொற்களைக் கூரியர் இதழ் தமிழுக்கு உருவாக்கித் தந்தது.
யுனெஸ்கோ கூரியரின் ஆசிரியர்கள்
யுனெஸ்கோ கூரியர் தமிழ் இதழின் ஆசிரியர்களாக எஸ். கோவிந்த ராஜூலு, தெ. பொ. மீனாட்சிசுந்தரம், நெ. து. சுந்தரவடிவேலு ஆகியோர் செயல்பட்டதற்குப் பின்னர், மணவை முஸ்தபா ஆசிரியராக நியமிக்கப்பட்டார்.
தமிழரின் வாழும் பண்பாட்டுச் சிறப்பிதழ்
1984 ஆண்டு மார்ச் கூரியர் இதழ் தமிழ் பண்பாட்டுச் சிறப்பிதழாக வெளிவந்தது. இது தமிழ்நாட்டைப் பற்றிய தனிச் சிறப்பிதழ் ஆகும். அந்த இதழ் வெளியாக முக்கியக் காரணமாக இருந்தவர் பிரெஞ்சு-தமிழ் ஆய்வாளர் பிரான்சுவா குரோ ஆவார் இவர் அந்த இதழில், 'சங்க இலக்கியத்தில் நிலக் காட்சி' என்ற கட்டுரையை எழுதியிருந்தார். அவருடன் சுந்தர ராமசாமி, அம்பை, எஸ். ராமகிருஷ்ணன் (க்ரியா), சு. தியடோர் பாஸ்கரனின் மனைவி திலகா பாஸ்கரன் (தமிழர் உணவு குறித்து) ஆகியோரும் கட்டுரைகள் எழுதியிருந்தனர். தமிழ்ப் பண்பாட்டைப் பற்றி சுருக்கமான, அதேநேரம் அழகானதொரு விவரிப்பை அந்த இதழ் உலக மக்கள் மத்தியில் உருவாக்கியது. தமிழ் உள்ளிட்ட 27 உலக மொழிகளில் அந்த இதழ் வெளியாகி இருந்தது.
தமிழ் பதிப்பு நிறுத்தம்
1967இல் துவக்கப்பட்டு பல்வேறு தடைகளைத் தாண்டி 35 ஆண்டுகள் வெளிவந்த தமிழ் பதிப்பு, நிதி நெருக்கடியைக் காட்டி நிறுத்தப்பட்டது.
மேற்கோள்கள்
பகுப்பு:யுனெஸ்கோ பகுப்பு:நின்று போன தமிழ் இதழ்கள்
சிம்போரசோ (எரிமலை)
சிம்போரசோ (Chimborazo) என்பது தற்போது இயங்காத நிலையில் உள்ள ஓர் எரிமலை ஆகும். இது எக்குவடோர் நாட்டில் உள்ளது. அந்தீசு மலைத் தொடரில் உள்ள புகழ் வாய்ந்த மலை இதுவாகும். புவியின் நடுவிலிருந்து கூடிய தூரத்தில் உள்ள இடம் இம்மலையின் உச்சியே ஆகும் (புவி கிடையாகச் சற்று நீள்வட்ட வடிவில் உள்ளது.). புவியிலிருந்து விண்வெளிக்கு அருகே உள்ள இடமும் இதுவே. நிலநடுக்கோட்டுக்கு அருகில் இருந்தாலும் இதன் உச்சியானது ஆண்டு முழுவதும் பனியால் மூடப்பட்டிருக்கும். இவ்வெரிமலை கடைசியாக கி. பி. 550 ஆம் ஆண்டு வெடித்தது.
மேற்கோள்கள்
பகுப்பு:எரிமலைகள் பகுப்பு:எக்குவடோர்
சுற்றுக்கோளம்
எல்லா ஒழுங்கு பன்முகிகளுக்கும் சுற்றுக்கோளங்கள் இருக்கும். ஆனால் ஒழுங்கற்றப் பன்முகிகள் எல்லாவற்றிலும் அவற்றின் உச்சிகள் ஒரே கோளத்தின் மீது அமைந்திருக்காது என்பதால் எல்லா ஒழுங்கங்கற்றப் பன்முகிகளுக்கும் சுற்றுக்கோளங்கள் இருக்காது. நடுக்கோளம், உட்கோளம் இரண்டும் பன்முகிகள் தொடர்புடைய பிற கோளங்களாகும். நடுக்கோளம், பன்முகியின் எல்லா விளிம்புகளையும் தொட்டுக்கொண்டு அமைந்திருக்கும். உட்கோளம், பன்முகியின் எல்லா முகங்களையும் தொடும். ஒழுங்குப் பன்முகிகளுக்கு சுற்றுக்கோளம், நடுக்கோளம், உட்கோளம் மூன்றும் இருக்கும். ஒரு ஒழுங்குப் பன்முகிக்குரிய இம்மூன்று கோளங்களும் பொதுமையக் கோளங்களாக (ஒரே மையத்தைக் கொண்டவை) இருக்கும்.
இருப்பும் உகமமும்
ஒரு பன்முகிக்கு சுற்றுக்கோளம் இருக்குமானால் அது அப் பன்முகியினை உள்ளடக்கிய மிகச்சிறிய கோளமாக இருக்க வேண்டுமென்பதில்லை. எடுத்துக்காட்டாக, கனசதுரத்தின் ஒரு உச்சியையும் அதன் அண்மை உச்சிகள் மூன்றையும் கொண்டு உருவாக்கப்படும் நான்முகியின் சுற்றுக்கோளமும் மூலக் கனதுரத்தின் சுற்றுக்கோளமாக ஒன்றாக இருக்கும். ஆனால் மூன்று அண்மை உச்சிகளை தன் நடுக்கோட்டின் மீது கொண்ட, மேற்படி சுற்றுக்கோளத்தைவிடச் சிறியதொரு கோளத்துக்குள் அந்த நான்முகி உள்ளடங்கி அமையும். எந்தவொரு பன்முகிக்கும், அதனை உள்ளடக்கும் மிகச்சிறிய கோளமானது, அப்பன்முகியின் உச்சிகளின் ஒரு உட்கணத்தின் குவிமேலோட்டின் (convex hull) சுற்றுக்கோளமாக இருக்கும்.
ரெனே டேக்கார்ட் (De solidorum elementis, circa 1630)சுற்றுக்கோளமுடைய ஒரு பன்முகியின் எல்லா முகங்களுக்கும் சுற்று வட்டங்கள் இருக்குமென்று கண்டறிந்தார். இந்த சுற்று வட்டங்கள் அந்தந்த முகங்களின் தளங்கள், பன்முகியின் சுற்றுக்கோளத்தைச் சந்திக்கும் வட்டங்களாகும். மேலும் அவர் ஒரு பன்முகிக்குச் சுற்றுக்கோளமொன்று இருப்பதற்குத் தேவையான கட்டுப்பாடாக உள்ள இக்கூற்று போதுமானதுமான கட்டுப்பாடாகவும் இருக்கும் என்றும் கருதினார். அதாவது ஒரு பன்முகியின் எல்லா முகங்களுக்கும் சுற்று வட்டங்கள் இருந்தால் அப்பன்முகிக்குச் சுற்றுக்கோளமும் இருக்கும் என்பது அவரது கருத்து. ஆனால் அது சரியான கூற்று இல்லை. எடுத்துக்காட்டாக, இதனை இருபட்டைக்கூம்பைக் கொண்டு அறியலாம். ஒரு இருபட்டைக்கூம்பின் எல்லா முகங்களுக்கும் (முக்கோணங்கள்) சுற்று வட்டங்கள் இருக்கலாம். ஆனால் இருபட்டைக் கூம்பிற்கு சுற்றுக்கோளம் கிடையாது.
எனினும் ரெனே டெக்கார்ட்டின் கருத்து ஒரு எளிய பன்முகிக்குப் பொருந்தும். அதாவது, ஒரு எளிய பன்முகியின் எல்லாப் பக்கங்களுக்கும் சுற்று வட்டங்கள் இருக்குமானால் அப்பன்முகிக்குச் சுற்றுக்கோளமும் இருக்கும்.
சுறுக்கோளத்தின் மீதமையும் புள்ளி
ஒழுங்குப் பன்முகிகளான பிளேட்டோவின் சீர்திண்மங்கள் ஐந்திற்கும் ஒவ்வொரு சுற்றுக்கோளம் உண்டு. ஒரு பிளேட்டோவின் சீர்திண்மத்தின் மீதுள்ள ஏதாவது ஒரு புள்ளி M மற்றும் அந்தச் சீர்திண்மத்தின் உச்சிகளின் எண்ணிக்கை n, அப்புள்ளிக்கும் பன்முகியின் உச்சிகள் A_i ஆகியவற்றுக்கு இடைப்பட்ட தூரங்கள் MA_i எனில்,
கயிலைபாதி காளத்திபாதி அந்தாதி
கயிலைபாதி காளத்திபாதி அந்தாதி பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான அந்தாதி வகையினது.
எழுதியவர் நக்கீரதேவ நாயனார்; காலம் 10-ஆம் நூற்றாண்டு. இதில் 100 வெண்பாக்கள் உள்ளன.
காளத்தியில் கைலையைக் கண்டவர் அப்பர். இந்தக் கருத்தை மையமாகக் கொண்டு தோன்றியது இந்த நூல். இந்தத் தொடுப்பில் கைலை பற்றி ஒரு பாடலும், காளத்தி பற்றி அடுத்த பாடலும் என மாறி மாறிப் பாடல்கள் அமைந்துள்ளன.
பாடல்
எடுத்துக்காட்டுக்கு இரண்டு வெண்பாக்கள் அந்தாதித் தொடையுடன் கயிலையை ஏத்தினால் பிறப்பிருக்கை இல்லை. காளத்தியைப் பேணுவார்க்கு என்றும் மகிழ்ச்சி.
காலம் கணித்த கருவிநூல்
பகுப்பு:அந்தாதிகள் பகுப்பு:பதினோராம் திருமுறை பகுப்பு:10 ஆம் நூற்றாண்டுத் தமிழ் நூல்கள்
சமான உறவு (கணிதம்)
கணிதத்தில் பற்பல சூழ்நிலைகளில் சில பொருள்களையோ அல்லது கணிதப் படைப்புகளையோ சமானமாகக் கருத வேண்டிய அவசியம் ஏற்படுகின்றது. இது கணிதத்துக்கு மாத்திரம் ஏற்படுவதில்லை. உலகில் சாதாரண வாழ்க்கையில் பல்வேறு காரணங்களுக்காக நாம் சில விஷயங்களை, பொருள்களை, சமானமாக பாவித்து, அவைகளை ஒரே பகுதியில் சேர்க்கிறோம். மனித சமூகத்தை ஆண், பெண் என்ற இரண்டு பகுதிகளாகப்பிரித்து குறிப்பிட்ட சூழ்நிலையில் ஆண்களை ஒருவருக்கொருவர் சமானமாகவும் பெண்களை ஒருவருக்கொருவர் சமானமாகவும் கருதுகிறோம். வேறு ஒரு சூழ்நிலையில் வயதை வைத்து அதே மானிட சமூகத்தை வேறு பகுதிகளாகப் பிரிக்கிறோம். இவ்விதம் சமானப் பகுதிகளாகப் பிரிக்கும்போது ஒரே பகுதிக்குள் உள்ள பொருள்களை அல்லது நபர்களை ஒருவருக்கொருவர் சமானமாகவும் வெவ்வேறு பகுதிகளுக்குள் உள்ளவர்களை ஒருவருக்கொருவர் சமானமில்லாதவர்களாகவும் கருதுகிறோம். இவ்விதம் சமானம் என்ற கருத்து தோன்றுகின்றபொழுது அல்லது படைக்கப்படுகின்றபொழுது, சமான உறவு என்பது உருவாக்கப்படுகிறது.
கணிதத்தில் சமான உறவு
கணிதத்தில் சமான உறவு (equivalence relation) என்பது தரப்பட்ட ஒரு கணத்தின் உறுப்புகள் ஒவ்வொன்றும் ஒரேயொரு பகுதிக்குள் இருக்குமாறு அக்கணத்தைச் சிறுசிறு பகுதிகளாகப் பிரிக்கும் ஒரு ஈருறுப்பு உறவாகும். ஒரு கணத்திலுள்ள இரு உறுப்புகள் அக்கணத்தின் ஒரே பகுதிக்குள் இருந்தால் மட்டுமே அவ்விரு உறுப்புகளும் சமானமானவையாகக் கருதப்படும். கணத்தின் ஏதேனும் இரு பகுதிகளின் வெட்டு வெற்றுக் கணமாகவும் அனைத்து பகுதிகளின் ஒன்றிப்பு அக்கணமாகவும் இருக்கும்.
வரையறை
ஒரு கணம் A இன் மீது வரையறுக்கப்பட்ட ஈருறுப்பு உறவானது (~) எதிர்வு, சமச்சீர், கடப்பு ஆகிய மூன்று உறவுகளாகவும் இருந்தால், இருந்தால் மட்டுமே அது ஒரு சமான உறவாக இருக்கும். அதாவது,
A கணத்தின் உறுப்புகள் a, b, c அனைத்திற்கும்:
ஒரு கணத்தின் உறுப்புகளுக்குள் ஓர் உறவு படைக்கப்பட்டு அது மேற்கூறிய மூன்று பண்புகளையும் பெற்றிருந்தால் அதை சமான உறவு என்று வரையருக்கபடுகிறது முக்கிய விளைவு, அவ்வுறுப்புகளெல்லாம் சமானப் பகுதிகளாகப் பிரிக்கப்படுவதே.
குறியீடு
R எனும் சமான உறவைப் பொறுத்து, ஒரு கணத்தின் உறுப்புகள் a, b இரண்டும் சமானமானவை எனில் அதனைக் குறியீட்டில் பின்வருமாறு குறிக்கலாம்:
R, மிகவும் வெளிப்படையானதொரு உறவாக இருப்பின் குறியீடு:
பிற உறவுகளுக்கு குறியீடு:
எடுத்துக்காட்டுகள்
கணிதத்தில் அநேக சமான உறவுகள் படைக்கப்படுகின்றன்.
ஆக, இன்னும் பல.
வெளி இணைப்புகள்
பகுப்பு:நுண்புல இயற்கணிதம் பகுப்பு:கணித உறவுகள்
வாரணாசி மக்களவைத் தொகுதி
வாரணாசி மக்களவைத் தொகுதி உத்தரப் பிரதேச மாநிலத்தில் உள்ள எண்பது மக்களவைத் தொகுதிகளில் ஒன்றாகும்.
2014 மக்களவைத் தேர்தல்
வாரணாசி மக்களவைத் தொகுதியில் மே 12, 2014 இல் மக்களவைத் தேர்தல் நடைபெறுகிறது. மே மாதம், 16ஆம் தேதியன்று வாக்கு எண்ணிக்கை நடைபெறுகிறது. இத் தேர்தலில் இந்தியாவின் அதிகம் கவனிக்கப்படும் தொகுதியாகவுள்ளது.
வாக்காளர்கள்
வாரணாசி தொகுதியில் மொத்தம் சுமார் பதினைந்து லட்சம் வாக்காளர்கள் இருக்கிறார்கள். இதில் இந்துக்கள் 80%; இசுலாமியர் 18%; ஜெயின் மதத்தினர் 1.4%; கிறித்துவர் 0.2%; பிற மதத்தினர் 0.4%. இதில் 3.5 இலட்சம் வாக்குகள் கொண்ட இசுலாமியர்களின் வாக்குகள்தான் எந்த கட்சி வேட்பாளர் வெற்றி பெறமுடியும் எனும் நிலை உள்ளது.
மேற்கோள்கள்
பகுப்பு:வாரணாசி மாவட்டம்
தெ கேக்டேசியே
தெ கேக்டேசியே (The Cactaceae) என்பது கற்றாழைக் குடும்பத்தின் தாவரங்கள் பற்றிய தனிவரைவு நூல் ஆகும், இது அமெரிக்கத் தாவரவியலாளர்களான நதானியேல் இலார்ட் பிரிட்டன் மற்றும் ஜோசப் நெல்சன் ரோஸ் ஆகியோரால் எழுதப்பட்டு 1919 மற்றும் 1923ஆம் ஆண்டுகளுக்கு இடையில் பல தொகுதிகளாக வெளியிடப்பட்டது. இது கற்றாழை வகைபிரிப்பை விரிவாக மறுசீரமைத்தது. இந்தப் பிரிவிற்கான அடித்தளமாக இது கருதப்படுகிறது. இது பிரித்தானிய தாவரவியல் கலைஞரான மேரி எமிலி ஈதனால் வரைபடங்கள் மற்றும் வண்ணத் தட்டுகள் மற்றும் கருப்பு மற்றும் வெள்ளைப் புகைப்படங்களுடன் விளக்கப்பட்டது.
வரலாறு
நதானியேல் இலார்டு பிரிட்டன் கொலம்பியா பல்கலைக்கழகப் புவியியல் மற்றும் உயிரியல் பேராசிரியராக இருந்தார்.1895 இல் பல்கலைக்கழகத்தை விட்டு வெளியேறி நியூயார்க் தாவரவியல் பூங்காவின் நிறுவன இயக்குநரானார். இவரது பெரும்பாலான களப்பணிகளை கரீபியனில் மேற்கொண்டார்.ஜோசப் நெல்சன் ரோஸ் வோக்கோசு ( ஏபியேசியே ) மற்றும் கற்றாழை ( கள்ளி ) உட்பட பல தாவரக் குடும்பங்களுக்கு அதிகாரியாக இருந்தார். 1896 முதல் ஸ்மித்சோனியனில் ஒரு தாவரக் காப்பாளராக இருந்தார், மேலும் அங்கு பணிபுரியும் போது மெக்ஸிகோவிற்கு பல பயணங்களை மேற்கொண்டார், ஸ்மித்சோனியன் மற்றும் பிரிட்டனின் புதிதாக நிறுவப்பட்ட நியூயார்க் தாவரவியல் பூங்காவிற்காக மாதிரிளைச் சேகரித்தார்.1912 மற்றும் 1916 க்கு இடையில் ரோஸ் மற்றும் பிரிட்டன் விரிவான களப்பணிகளை மேற்கொண்டனர், மாதிரிகளை சேகரித்தனர் மற்றும் தாவரவியல் பூங்காக்கள் மற்றும் ஐரோப்பா, கரீபியன் மற்றும் வடக்கு, மத்திய மற்றும் தென் அமெரிக்காவின் குறிப்பிடத்தக்க சேகரிப்புகளுக்குச் சென்றனர்.
இந்த காலகட்டத்தில், கற்றாழை வகைபிரித்தலானது மிகப் பெரிய மற்றும் பன்முகத்தன்மை கொண்ட சில வகைகளுடன் ஒழுங்கற்ற நிலையில் இருந்தது. பிரிட்டன் மற்றும் ரோஸ் இதனை சிறிய மற்றும் மிகவும் வரையறுக்கப்பட்ட வகைகளாகச் சுருக்கினர், இறுதியில் 124 வகைகளின் கீழ் 1255 இனங்களை வகைப்படுத்தினர்.கற்றாழை வகைகளின் இந்த முதல் பெரிய மாற்றத்தின் மூலம், முன்னோடிகள் வகைப்படுத்திய பழமைவாத 'கூட்டிடுதல்' அணுகுமுறைக்கு மாறாக தாராளவாதத்தின் சகாப்தத்தை அறிமுகப்படுத்தினர் என்று வாதிடப்பட்டது. thumb|மேரி எமிலி ஈட்டனின் பல ஓபுண்டியா கற்றாழை இனங்களின் நீர் வண்ண ஓவியம். பிரிட்டன் மற்றும் ரோஸின் தி காக்டேசி, 1919 (தொகுதி. 1, XXXIV).
வெளியிணைப்புகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தாவரவியல்
தியானபிந்து உபநிடதம்
தியானபிந்து உபநிடதம் ( Dhyanabindu Upanishad ) என்பது பழங்கால சமசுகிருத உரையும் இந்து சமயத்தின் ஒரு சிறிய உபநிடமும் ஆகும். இது நான்கு வேதங்களில் உள்ள இருபது யோக உபநிடதங்களில் ஒன்றாகும்.
இந்த உபநிடதத்தின் கையெழுத்துப் பிரதிகள் இரண்டு பதிப்புகளில் உள்ளன. குறுகிய பதிப்பு 23 வசனங்களைக் கொண்டுள்ளது. மேலும் அதர்வண வேதத்துடன் இணைக்கப்பட்டுள்ளது. நீண்ட பதிப்பு 106 சுலோகங்களைக் கொண்டுள்ளது இது சாம வேதத்துடன் இணைக்கப்பட்டுள்ளது. இந்த உரை தியான-பிந்தோபநிடதம் என்றும் அழைக்கப்படுகிறது.
உள்ளடக்கம்
உரை கவிதை வசன நடையில் இயற்றப்பட்டுள்ளது. மேலும் உருவகங்களைப் பயன்படுத்துகிறது.
விஷ்ணுவை ஒரு பெரிய யோகியாக அறிவிப்பதன் மூலம் இதன் உரை துவங்குகிறது. உபநிடதம் அமைதியை "உயர்ந்த இடம்" என்று விவரிக்கிறது. பூக்களில் நறுமணமும், எண்ணெய் வித்துக்களில் எண்ணெய்யும், பாலில் வெண்ணெயும் இருப்பதைப் போல ஒவ்வொரு உயிரினத்திலும் ஒரு ஆன்மா இருக்கிறது என்று கூறுகிறது. மேலும் ஒரு யோகி மரக்கிளை மற்றும் மரம், அதன் பிற பகுதி மற்றும் அனைத்தையும் புரிந்து கொள்ள முற்பட வேண்டும்.
ஓம் என்பது தியானம், ஆன்மா மற்றும் பிரம்மம் ஆகியவற்றைப் புரிந்துகொள்வதற்கான ஒரு வழியாகும் என்று உபநிடதம் வலியுறுத்துகிறது. {{{{Sfn|Deussen|1997|p=701-702}}{{Sfn|Ayyangar|1938|pp=152–156}}{{Sfn|Larson|Bhattacharya|2008|p=601}} ஓம் என்பது வில், ஆன்மா என்பது அம்பு, பிரம்மன் அம்புக்கு இலக்கானது, உரையின் 19வது வசனத்தை உருவகமாக வலியுறுத்துகிறது.{{Sfn|Deussen|1997|p=703}} ஓம் என்பது நித்தியமான, எல்லையற்ற ஆற்றலாகத் தியானிக்கப்பட வேண்டும். அதாவது உள்ளிருக்கும் கடவுளைக் காண முடியும், {{Sfn|Deussen|1997|p=703}} அல்லது வடிவத்துடன் கடவுளுக்கு அடிமையானவர்கள், இதயத்தில் உள்ள ஒளியைக் குறிக்கும் சிவபெருமானாக ஓம் தியானிக்கப்பட வேண்டும். {{Sfn|Ayyangar|1938|pp=156–157}}{{Sfn|Ray|2010|p=100}}
ரிக்வேதத்தின் பாடல்கள் மற்றும் முண்டகா, கதா மற்றும் யோகதத்வ உபநிடதங்கள் போன்ற பிற பண்டைய உபநிடதங்களிலிருந்து கவிதை ரீதியாக ஒருங்கிணைக்கப்பட்ட துண்டுகள் மற்றும் குறிப்புகளுக்கு இந்த உரை குறிப்பிடத்தக்கது.{{Sfn|Deussen|1997|pp=700–703 with footnotes}}
உசாத்துணை
பகுப்பு:சமசுகிருத நூல்கள் பகுப்பு:உபநிடதங்கள்
காசி மக்கள், மேகாலயா
காசி மக்கள் (Khasi people) வடகிழக்கு இந்தியாவின் மேகாலயா, அசாம் மாநிலங்களிலும் மற்றும் வங்காள தேசத்தின்  காசி மலைகளில் வாழும் பழங்குடி மக்கள் ஆவார். இம்மக்கள் திபெத்திய-பர்மிய மொழியின் உட்பிரிவான காசி மொழியை பேசுகின்றனர். இம்மக்கள் காசி மொழியை எழுதுவதற்கு ஆங்கில எழுத்துமுறையைப் பயன்படுத்துகின்றனர்.
2011-ஆம் ஆண்டின் மக்கள் தொகை கணக்குப்படி, இந்தியாவில் 14,27,711 மற்றும் வங்காளதேசத்தில் 85,120 காசி மக்கள் உள்ளனர். காசி மக்களில் 80% கிறித்தவத்தையும், 20% காசி மக்கள் நியாம் காசி சமயத்தையும் பின்பற்றுகின்றனர்.
இட ஒதுக்கீட்டின் சலுகைகள் பெற இந்திய அரசு இம்மக்களை பட்டியல் பழங்குடி வகுப்பில் சேர்த்துள்ளது.
வெளி இணைப்புகள்
பகுப்பு:வடகிழக்கிந்தியப் பழங்குடிகள்
தொற்றுநோய்
மருத்துவ சோதனையில், ஒரு நோயானது நோயை உருவாக்கும் பண்பு கொண்ட வைரசு, பக்டீரியா, பூஞ்சை, புரோட்டோசோவா, மற்றும் பல்கல ஒட்டுண்ணிகள் போன்ற உயிரினங்களின் காரணமாக ஏற்படுகிறது என்பது உறுதிப்படுத்தப்பட்டால், அந்நோய் தொற்றுநோய் என அழைக்கப்படுகிறது. இந்நோய்க்காரணிகள் (pathogen) விலங்குகளிலும், தாவரங்களிலும் நோயை ஏற்படுத்தலாம். தொற்றுநோயானது ஒரு குறிப்பிட்ட இனத்துக்குள்ளேயோ அல்லது ஓர் இனத்திலிருந்து, வேறொரு இனத்துக்கோ கடத்தப்படலாம். நோய்க்கடத்தல் வெவ்வேறு வழி முறைகளில் நடக்கலாம். நேரடி தொடுகையினால் (physical contact), காற்றின் வழியாக, நீரின் ஊடாக, உணவினால், தொடுகைக்குட்படும் பொருட்களினால் அல்லது ஒரு நோய்க்காவியினால் தொற்றுநோயானது கடத்தப்படலாம். விலங்குகளில் காணப்படும் ஒரு தொற்றுநோயானது, மனிதருக்குக் கடத்தப்படும்போது, மனிதரிலும் நோயை ஏற்படுத்துமாயின் அது Zoonotic disease என் அழைக்கப்படும்.
நோய்க்காரணி ஒன்றின் தொற்றை ஏற்படுத்தும் தன்மையானது (infectivity), அந் நோய்க்காரணியானது ஓர் உயிரினத்தினுள் உட்சென்று, அங்கே தன்னை நிலை நிறுத்தி, ஓம்புயிரினுள்/விருந்துவழங்கியினுள் பல்கிப் பெருகும் திறனில் தங்கியிருக்கும். தொற்றும் தன்மையானது (infectiousness) நோயானது ஓர் உயிரினத்திலிருந்து, வேறொரு உயிரினத்திற்கு வீரியமாக கடத்தப்படும் தன்மையில் தங்கியிருக்கும் தொற்றுக்கள் அனைத்துமே தொற்றுநோயாக இருக்க வேண்டியது அவசியமில்லை. தொற்று ஏற்பட்டிருந்தாலும், அவை நோய்க்கான அறிகுறிகளைத் தராமலும், நோய்க்காரணியால் தான் உட்செல்லும் உயிரினத்தின் தொழிற்பாடுகள் எதையும் பாதிக்க முடியாத நிலையும் காணப்படின், அது தொற்றுநோய் என குறிப்பிடப்பட மாட்டாது.
பல தொற்றுநோய்களை முழுமையாக அழித்தும், வேறு பல தொற்றுநோய்களை கட்டுப்பாட்டிற்குள்ளும் கொண்டு வந்ததால், வீழ்ச்சியடைந்து வந்த தொற்றுநோய் இறப்புக்கள், கடந்த 30 ஆண்டு காலத்தில் சூழலில் ஏற்பட்டு வரும் மாற்றங்களின் காரணமாக, புதிய தொற்றுநோய்களாலும், தொற்றுநோய்த் தடுப்புக்கும், தொற்றுநோய்க்கு எதிரான மருந்துகளுக்கும் எதிர்ப்புச்சக்தியைப் பெற்றுக் கொண்ட நுண்ணுயிரிகளால் மீண்டும் அதிகரிக்கத் தொடங்கியுள்ளது.
நோய்க்கடத்தல்
thumb|right|தொற்றுநோயைத் தடுப்பதில் மிக முக்கியமான முறைகளில் ஒன்று கைகளை கழுவுதல் தொற்றுநோயானது ஏதாவது ஒரு மூலத்திலிருந்து (source) கடத்தப்படுகின்றது. ஒரு தொற்றுநோய்க்கான காரணம்பற்றியும், அதற்குரிய நோய்க்காரணியின் உயிரியலை அறிந்துகொள்ளவும், நோய்க்கடத்தல் பற்றிய அறிவு மிகவும் உதவுகின்றது. நோய்க்கடத்தலானது பல்வேறு முறைகளால் நிகழ்கின்றது.
சுவாசத்தொகுதியில் ஏற்படும் தொற்றுநோய்கள், மற்றும் மூளைக்காய்ச்சல் (meningitis) என்பன பொதுவாக காற்றுச் சிறுதுளிகளால் பரவுகின்றன. இக்காற்றுச் சிறுதுளிகள் தும்மும்போது, இருமும்போது, பேசும்போது, முத்தமிடும்போது ஒருவரிலிருந்து, இன்னொருவருக்கு கடத்தப்படுகிறது. இரைப்பைகுடல் தொகுதியில் ஏற்படும் தொற்றுநோய்கள் பொதுவாக அசுத்தமடைந்த (அதாவது நோய்க்கரணிகளைக் கொண்ட) உணவு, நீர் போன்றவற்றால் ஏற்படுகின்றன. பாலின தொற்றுநோய்கள், பொதுவாக பாலியல் ஈடுபாடுகளின்போது, உடல் திரவங்கள் மூலம் கடத்தப்படுகின்றன. thumb|220px|left|Culex mosquitos ([[Culex quinquefasciatus shown) are biological vectors that transmit West Nile Virus.]] பல தொற்றுநோய்கள் நோய்க்காவியினாலும் கடத்தப்படுகின்றது. இந்தக் கடத்தலின்போது, நோய்க்காரணியானது காவியின் உடலினுள் உட்செல்லாமல், காவியின் வெளியுடலில் ஒட்டிக்கொண்டு சென்று கடத்தப்படுமாயின் அதை பொறிமுறைக் கடத்தல் (mechanical) என்று அழைக்கலாம். உதாரணமாக ஈயானது மாட்டுச்சாணத்தில் உட்காரும்போது, அதன் உடலில் நோய்க்காரணிகள் ஒட்டிக்கொண்டு சென்று, மீண்டும் அவை உணவுப் பொருட்களின் மேல் உட்காரும்போது, உணவுப் பொருளை அசுத்தமடையச் செய்கின்றது. இதனால், அந்த உணவை உட்கொள்ளும் உயிரினத்திற்கு நோய்க்காரணி கடத்தப்பட்டு, அங்கு நோயை ஏற்படுத்துகின்றது. மாறாக உயிரியல் நோய்க்காவிகள் எனப்படுபவை இயக்க நிலையிலிருந்து, நோய்க்காரணியை தன் உடலினுள்ளே எடுத்துச் சென்று, வேறொரு உயிரினத்தினுள் செலுத்தி, அங்கே நோய்க்காரணியை கடத்துகிறது. உதாரணமாக, நுளம்பானது ஒருவரிலிருந்து தான் பெறும் குருதியில் இருக்கும் நோய்க்காரணியை, வேறொரு நபரை கடிக்கும்போது, அவரது உடலினுள் செலுத்துவதன் மூலம் கடத்துகிறது. பொதுவாக தீவிரமான குருதியிலிருந்து உருவாகும் தொற்றுநோய்களான மலேரியா, யானைக்கால் நோய் போன்றவை இப்படியான காவிகளாலேயே ஏற்படுகின்றது. வேறு உயிரினங்களும் உயிரியல் நோய்க்காவிகளாக இருக்கின்றதாயினும், பொதுவானவை நுளம்பு, ஈ, தெள்ளு, பேன் போன்ற ஆத்ரோபோடா வகையைச் சார்ந்த உயிரினங்களாகும். இப்படியான நோய்க்காவிகள் நோய்க்காரணியின் வாழ்க்கைவட்டத்தின் குறிப்பிட்ட நிலைக்கு அவசியமாக இருப்பதனால், நோய்க்காவியை அழிப்பதன்மூலம் நோய்க்கடத்தலையும், நோய்பரவலையும் தடுக்கலாம்.
நோய்க்கடத்தலை தடுத்தல்
நோய்க்கடத்தலை தடுப்பதற்கு, ஒவ்வொரு நோயையும் உருவாக்கும் உயிரினம் பற்றி, நோயின் இயல்புபற்றி, நோய் கடத்தப்படும் முறைபற்றி அறிந்திருத்தல் அவசியமாகும். அறிந்துகொள்ள வேண்டிய முக்கியமான இயல்புகளாவன, நோய்க்காரணியின் நோய்த்தொற்று வீரியம் (virulence), நோய்ப் பாதிப்புக்கு உட்பட்டிருப்பவர் செல்லும் தூரம், நோய்த் தொற்றின் நிலை என்பனவாகும்.
உதாரணமாக எய்ட்சு எனப்படும் மனித நோயெதிர்ப்புத் திறன் குறைபாட்டு நோயுருவாக்கும் வைரசானது (HIV) மனிதரைத் தாக்கும்போது, அதன் வீரியம் (virulence) குறைவாக இருப்பதுடன், தொற்றுக்குட்பட்டவரின் நோய் எதிர்ப்பாற்றல் முறைமை தொகுதியை (immune system) மிக மெதுவாகவே பாதிப்பதால் அவரின் இறப்பும் மெதுவாகவே நடக்கும். அந்தக் கால இடைவெளியில் அவர் நீண்ட தூரம் பயணித்து, மேலும் பலருக்கு இந்த வைரசை பரப்ப முடியும். தாம் இந்த வைரசின் தாக்கத்திற்கு உட்பட்டிருக்கிறோம் என்பதை அறியாமலே, பலர் இந்த நோயைக் காவி ஏனையோருக்கும் தொற்றச் செய்ய முடிவதனால், இந்நோயானது மிக வேகமாக தூர இடங்களுக்கு பரவி கொள்ளைநோயாக (epidemic disease) உருவெடுக்கும். அதனால் நோய்த் தொற்றும் முறையை அறிந்து தொற்று ஏற்படாமல் இருக்க உகந்த பாதுகாப்பு நடவடிக்கைகளை கைக்கொள்ள வேண்டும்.
அதேநேரம் வீரியம் கூடிய, மிக விரைவாக தாக்கப்பட்டவரின் உடல் தொழிலியல்களை பாதிக்கக்கூடிய நோய்க்காரணியின் தாக்கத்திற்குட்படும் ஒருவர் மிக விரைவில் இறப்பதனால், அவர் அதிக தூரம் பயணம் செய்ய முடியாமல் போவதனால், நோய் விரைவாகப் பரவினாலும், ஒரு குறுகிய பிரதேசத்தினுள் பாதிப்பை ஏற்படுத்தும். அதனால் இப்படிப்பட்ட நோயாளிகளை உடனடியாக தனிமைப்படுத்தி, தகுந்த சிகிச்சையளிப்பதன் மூலம் பரவலை தடுக்க முடியும்.
கொள்ளைநோய் (epidemic), உலகம்பரவுநோய் (pandemic)
ஒரு தொற்று நோயானது புதிதான ஒரு நோய்க்காரணியாலோ, அல்லது ஏற்கனவே அறியப்பட்டிருந்தும்கூட, பாவிக்கப்படும் மருத்துவ முறைகளை எதிர்க்கவல்ல புதிதான ஒரு நிலையைப் பெற்றிருக்கும் ஒரு நோய்க்காரணியாலோ ஏற்படும்போது மிக விரைவில் பரவும் வல்லமை உள்ளதாய் இருக்கிறது. அப்படி ஒரு தொற்றுநோய் பரவும்போது, பல இறப்புக்களை ஏற்படுத்தவல்ல, அபாயகரமான கட்டத்தை அடையும் சாத்தியம் அதிகரிக்கும். இவ்வாறான தொற்றுநோய்களைக் கட்டுப்படுத்த உலகளாவிய முறையில் தொடர்பாடல்கள் ஏற்படுத்தப்பட்டு, தகுந்த தடுப்பு நடவடிக்கைகள் மேற்கொள்ளப்படுவது அவசியமாகின்றது. ஒரு தொற்றுநோயானது, எதிர்பார்க்கப்படும் அளவை விட மீறிய வேகத்தில் பரவி, ஒரு குறிப்பிட்ட புவியியல் பிரதேசத்திலுள்ள மக்களை தாக்குமாயின் அது கொள்ளைநோய் (epidemic) எனப் பெயரிடப்படும். அதுவே மேலும் அதிகமான வேகத்தில் பரவி, ஒரு கண்டத்திலுள்ள மக்களையோ அல்லது உலகின் பெரும்பாகத்திலுள்ள பல்லாயிரம் மக்களையோ தாக்கும் நிலையை அடையுமாயின், அது உலகம்பரவுநோய் (pandemic) என அழைக்கப்படும்.
உலகம்பரவு நோய் வரலாறு
உலக சுகாதார அமைப்பின் அறிக்கையின்படி, உலக மக்கள் தொகை இறப்பில் 25%, தொற்றுநோய்த் தாக்கத்தால் ஏற்படுகின்றது. இவற்றில் 90% இறப்பை, நுரையீரல் அழற்சி அல்லது நியூமோனியா (Pneumonia), இன்ஃபுளுவென்சா போன்ற சுவாசத் தொகுதி தொடர்பான தொற்றுநோய்களும், எய்ட்சு என்று அழைக்கப்படும் நோயெதிர்ப்பாற்றல் குறைபாட்டு நோயும், வயிற்றுப் போக்கு (Diarrhoea) தொடர்பான தொற்றுநோய்களும், காசநோய் (Tuberculosis), மலேரியா (Malaria), தட்டம்மை அல்லது சின்னமுத்து (Measles) நோய்களுமே ஏற்படுத்துகின்றன.
அடிக்குறிப்புகள்
பகுப்பு:நோய்கள் பகுப்பு:நுண்ணுயிரியல்
மெல்வின் கால்வின்
மெல்வின் கால்வின் (Melvin Ellis Calvin:ஏப்ரல் 8, 1911 – ஜனவரி 8, 1997) ஐக்கிய அமெரிக்க வேதியலாளர். ஒளிச்சேர்க்கை குறித்த ஆய்வுகளில் 'கால்வின் சுழற்சி'யைக் கண்டறிந்ததற்காக அறியப்படுகிறார். இதற்காக ஆண்ட்ரூ பென்சான் (Andrew Benson) மற்றும் ஜேம்ஸ் பேஷாம் (James Bassham) ஆகியோருடன் இணைந்து 1961 இல் வேதியலுக்கான நோபல் பரிசினைப் பகிர்ந்துகொண்டவர்.
மேற்கோள்கள்
பகுப்பு:நோபல் வேதியியற் பரிசு பெற்றவர்கள் பகுப்பு:வேதியியலாளர்கள் பகுப்பு:1911 பிறப்புகள் பகுப்பு:1997 இறப்புகள் பகுப்பு:அமெரிக்க வேதியியலாளர்கள் பகுப்பு:நோபல் பரிசு பெற்ற அமெரிக்கர்கள்
உயிரினங்களின் வாழ்தகமைப் பிரதேசம்
வாழ்தகமைப் பிரதேசம் என்பது, ஒரு நட்சத்திரத்தைச் சூழ உயிரினங்கள் வாழக் கூடிய கோள்கள் காணப்படலாம் எனக் கருதப்படும் விண்வெளிப் பகுதியாகும். சரியான வளி அமுக்கத்துடனும் திரவ நிலையிலுள்ள நீரும் இதில் அனுமானிக்கப்படும். புவியானது சூரியனின் வாழ்தகமைப் பிரதேசத்தில் காணப்படும் கோள் என்பதால் இதனில் உயிரினங்கள் வாழும் தகமை உள்ளது. இக் கோட்பாடு உயிரினங்கள் வாழ்வதற்கு ஏற்ற சூழலை உடைய அண்டவெளிக் கோள்களைக் கண்டுபிடிக்க உதவுகின்றது.
பகுப்பு:அண்டவியல்
இழிமொழிதல்
புன்மொழிதல் அல்லது இழிமொழிதல் (coprolalia) என்பது இயல்புநிலை மாந்தர் பொதுவிடங்களில் பேசக் கூசும் வார்த்தைகளைப் பேசுதல்.
டூரட் நோய்க்கூட்டறிகுறி உடையோரில் 15 விழுக்காட்டினரிடம் இது காணப்படும். இந்நிலைக்காளானோர் மற்றவர்கள் விரும்பவொண்ணா வகையில் இழிவான வார்த்தைகளைப் பேசுவர். இது பெரும்பாலும் சபிக்கும் வார்த்தைகளின் ஒழுக்காய் அமையும்.
டூரட் நோய்க்கூட்டறிகுறி உடையோர் மட்டுமின்றி பக்கவாதம், மனச்சிதைவு நோய் உள்ளோரும் இழிமொழி பேசுவர்.
மேற்கோள்கள்
பகுப்பு:நோய் அறிகுறிகள்
பெண்களைக் கேலிசெய்தல்
ஈவ் டீசிங் (Eve teasing) (தமிழில்:பெண்களைக் கேலிசெய்தல்) என்பது இந்திய ஆங்கிலத்தில் முதன்மையாக நிகழும் இடக்கரடக்கல் ஆகும். இந்தச் சொல் பொது பாலியல் துன்புறுத்தல் அல்லது பெண்களில் மேல் நிகழும் பாலியல் வன்கொடுமைக்கு பயன்படுத்தப்படுகிறது. ஆதாம் மற்றும் ஏவாளைப் பற்றிய விவிலியத்தின் படைப்புக் கதையில் ஏவாள் (ஆங்கில உச்சரிப்பு: "ஈவ்") என்ற பெயர் குறிப்பிடுகிறது. இது ஆண் இளைஞர்களின் குற்றங்கள் தொடர்பான பிரச்சனையாக கருதப்படுகிறது. இது பாலியல் ஆக்கிரமிப்பின் ஒரு வடிவமாகும். இது பாலுணர்வைத் தூண்டும் கருத்துகளின் தீவிரத்தில் உள்ளது.
இந்திய தேசிய பெண்கள் ஆணையம் குற்றத்தின் தீவிரத்தை அற்பமாக்குவதற்கு மட்டுமே பயன்படுகிறது என்றும் அதற்குப் பதிலாக பொருத்தமான வார்த்தையை மாற்ற வேண்டும் என்றும் பரிந்துரைத்துள்ளது. இந்திய ஆங்கிலத்தில் இந்த வார்த்தையின் சொற்பொருள் வேர்களைக் கருத்தில் கொண்டு, ஈவ் டீசிங் என்பது ஏவாளின் மீதான சோதனையின் தன்மையைக் குறிக்கிறது. மேலும் அந்தப் பெண்ணின் மீது ஒரு கவர்ச்சியான கிண்டலாக பொறுப்பை வைக்கிறது என்று அவர்கள் வாதிடுகின்றனர். சிறுமிகள் மற்றும் பெண்களை கிண்டல் செய்வது, கேட்கக்கூடிய கருத்துகளை அனுப்புதல், வாய்மொழியாகவோ அல்லது உடல் ரீதியாகவோ துன்புறுத்துதல் மற்றும் வேண்டுமென்றே தொந்தரவு செய்வது 'ஈவ் டீசிங்' என்று அழைக்கப்படுகிறது.
பின்னனி
பெரும்பாலான தனிப்பட்ட துன்புறுத்தல்களைப் போலவே, பாலியல் துன்புறுத்தல் சட்டப்பூர்வமாக நிரூபிக்க கடினமாக உள்ளது. ஏனெனில் குற்றவாளிகள் பெரும்பாலும் பெண்களை துன்புறுத்துவதற்கு வேண்டுமென்றே விவேகமான வழிகளை வகுக்கிறார்கள். இருப்பினும் ஈவ் டீசிங் பொதுவாக பொது இடங்களிலும் தெருக்களிலும் மற்றும் பொது போக்குவரத்திலும் நிகழ்கிறது. இப்பகுதிக்கு சில வழிகாட்டி புத்தகங்கள் பெண் சுற்றுலாப் பயணிகளை மிதமான, பழமைவாத ஆடைகளை அணிவதன் மூலம் இந்த வகையான ஆண்களின் கவனத்தை ஈர்ப்பதைத் தவிர்க்குமாறு எச்சரிக்கின்றன. இருப்பினும், இந்த வகையான தொல்லை இந்திய மற்றும் வெளிநாட்டு பெண்கள் பழமைவாத உடையில் பதிவாகியுள்ளது.
இந்த பிரச்சனை முதன்முதலில் 1970களில் இந்தியாவில் பொது மற்றும் ஊடக கவனத்தைப் பெற்றது. அடுத்த தசாப்தங்களில், அதிகமான பெண்கள் கல்லூரிக்குச் சென்று சுதந்திரமாக பயிலத் தொடங்கினர். அதாவது பாரம்பரிய சமூகத்தில் வழக்கமாக இருந்தபடி அவர்கள் பெரும்பாலும் ஒரு ஆண் துணையுடன் இல்லாமல் இருந்தனர். பதிலுக்கு, பிரச்சனை அபாயகரமான விகிதத்தில் வளர்ந்தது, இருப்பினும் மற்ற கலாச்சாரங்களில் பெண்கள் விரும்பியபடி வந்து செல்லும் போது இது இல்லை.
சட்ட நடவடிக்கைகள்
இந்த காலகட்டத்தில் பாலியல் துன்புறுத்தல் வழக்குகளில் புகாரளிக்க முன்வரும் பெண்களின் எண்ணிக்கையில் குறிப்பிடத்தக்க அதிகரிப்பு காணப்பட்டது. இந்த நடைமுறைக்கு எதிரான பொதுமக்களின் கருத்தை மாற்றுவதால். கூடுதலாக, இந்த சம்பவங்களின் தீவிரமும் அதிகரித்தது. சில சந்தர்ப்பங்களில் அமில வீச்சுக்கும் வழிவகுத்தது. இது தமிழ்நாடு போன்ற மாநிலங்களை பிணையில் வெளிவர முடியாத குற்றமாக மாற்றியது. மகளிர் அமைப்புகள் மற்றும் பெண்களின் உரிமைகளுக்காக குரல் கொடுப்பவர்களின் எண்ணிக்கையும் அதிகரித்தது. இந்த காலகட்டத்தில் மணமகள் எரிப்பு பற்றிய தகவல்கள் அதிகரித்தன. பெண்கள் சம்பந்தப்பட்ட வன்முறைச் சம்பவங்களின் எண்ணிக்கையில் அதிகரிப்பு என்பது, பெண்களின் உரிமைகள் குறித்த குறைபாடுள்ள அணுகுமுறைகளை சட்டத்தால் திருத்தப்பட்டு ஆதரிக்க வேண்டும். வரவிருக்கும் ஆண்டுகளில், பெண்களை ஆக்கிரமிப்பு நடத்தையில் இருந்து பாதுகாப்பதற்காக வடிவமைக்கப்பட்ட சட்டத்தை இயற்றுவதில் சில நிறுவனங்கள் முக்கிய பங்கு வகித்தன.
சென்னை சம்பவம்
1998 இல் சென்னையைச் சேர்ந்த மாணவியான சரிகா ஷாவின் மரணம் தென்னிந்தியாவில் பிரச்சனையை எதிர்கொள்ள சில கடுமையான சட்டங்களை ஏற்படுத்தியது. கொலை குற்றச்சாட்டுகள் கொண்டுவரப்பட்ட பிறகு, இந்த நடத்தை காரணமாக ஏற்படும் அழுத்தங்களுக்கு சுமார் 70 தற்கொலை அறிக்கைகள் கூறப்பட்டுள்ளன.
வெளி இணைப்புகள்
பகுப்பு:இந்தியாவில் பெண்களுக்கெதிரான வன்முறைகள்
உமதாநாடு ஊராட்சி
உமதாநாடு ஊராட்சி (Umathanadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள சேதுபாவா சத்திரம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5311 ஆகும். இவர்களில் பெண்கள் 2728 பேரும் ஆண்கள் 2583 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொற்ற கொரகா மொழி
கொற்றக் கொரகா மொழி, துளு பிரிவைச் சேர்ந்த ஒரு தென் திராவிட மொழி ஆகும். இம்மொழியை ஏறத்தாழ 15,000 மக்கள் இந்தியாவின் தமிழ்நாடு, கேரளா, கர்நாடகம் ஆகிய மாநிலங்களில் பேசுகிறார்கள். இதை கொரகர், கொரகரா, கொரங்கி போன்ற பெயர்களாலும் அழைக்கின்றனர். துளு, பெல்லாரி ஆகிய மொழிகளுக்கு நெருங்கிய இம்மொழியில், அண்டே, முது, ஒண்டி, தப்பு போன்ற கிளை மொழிகளும் உண்டு. இம் மொழி பேசுவோர் துளு மொழியையும் பயன்படுத்துகிறார்கள்.
இவற்றையும் பார்க்கவும்
பகுப்பு:திராவிட மொழிகள் பகுப்பு:இந்திய மொழிகள்
சாலவேடு ஊராட்சி
சாலவேடு ஊராட்சி (Salavedu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வந்தவாசி வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2525 ஆகும். இவர்களில் பெண்கள் 1259 பேரும் ஆண்கள் 1266 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடுக மகாராசா
வடுக மகாராசா
"சிறி வடுக மகாராசா ரது கயி டி பகவான் பயயாரன் சிறி சங் ரது தேவதா" என்ற வடுகராசனின் முழுப்பெயர், "தேவரும் போற்றும் பகவான் பயயாரன் மகாராச மன்னன்" எனப் பொருள்கொள்ளக் கூடியது. சிலர் இவனைக் குறிக்கும் சரியான பெயர் "பாதுகா மகாராசா" என்பதே என்றும், சாமானியர்கள் மன்னன் பெயர்சொல்லி அழைக்கும் வழக்கம் இருந்ததில்லை என்பதால், அவன் காலணிகளை (பாதுகை) வைத்தே மரியாதையுடன் அழைக்கப்பட்டான் என்பர். இவர்கள், இவனது உண்மையான பெயர் என்று "சங் ரது செய தேவதா" எனும் பெயரைச் சுட்டிக்காட்டுகின்றனர்.
சிலிவாங்ஙி
பெரும்பாலும் வடுகராசன், சிலிவாங்ஙி என்ற பெயரிலேயே அறியப்படுகின்றான். இது "வாங்ஙியின் வழித்தோன்றல்" எனப் பொருளுறும் சுண்டா மொழிச் சொல்லாகும். "கிடுங் சுண்டா", "சரிதா பரகியங்ஙான்" எனும் நூல்கள், மயாபாகித்தில் புபாத் படுகொலையில் மரித்த "பிரபு மகாராச லிங்காபுவன" மன்னனே வாங்ஙி என அடையாளம் காட்டுகின்றன. நாட்டின் தன்மானத்தை விட்டுக்கொடுக்காது, மயாபாகித்தில் மரித்த இலிங்கபுவனன் "வாங்ஙி" (மணங்கமழ்நன்) என்று சுண்டா மக்களால் போற்றப்பட்டதுடன், அவனது வழித்தோன்றல்களும் "சிலிவாங்ஙி" என்ற சிறப்புப்பெயரால் குறிப்பிடப்பட்டனர்.
வரலாறு
ஒரு கதையின் படி, பிரபு அங்காளரங்கனின் மகனான ரது செயதேவதா, கலு அரசின் இளவரசன். இளவயதில் நிகரற்ற பேரழகனாக விளங்கிய அவன் "ராடென் பாமனா ராசா" (காதற்கணை தொடுப்போன்) என்றே செல்லமாக அழைக்கப்பட்டான். வில், வாள், நடனம், இசை முதலிய ஆயகலைகளிலெல்லாம், வடுகராசன் சிறந்துவிளங்கியதை மரபுரைகள் சொல்கின்றன.
அங்காளரங்கனைக் கொன்று, வஞ்சகமாக நாட்டைப் பிடித்துக் கொண்ட கலகக்காரன் ஒருவன், இளவரசன் செயதேவதாவிற்கும் நஞ்சூட்டி, மாந்திரீகம் மூலம் அவனைப் புத்தி பேதலிக்கச் செய்தான். பிரக்ஞையிழந்தவனாய் ஊரூராய்ச் சுற்றி வாடிய செயதேவதா, சிண்டாங்காசி நகரின் தலைவர் மகள், நியாய் அம்பேற்காசியின் அன்புக்குப் பாத்திரமாகி, மெல்ல மெல்லக் குணமடைகின்றான். பின் அவளையே மணந்துகொள்ளும் செயதேவதா, அவ்வூர் மக்களின் துணையைப் பெற்று, தனக்குரிய மணிமகுடத்தை மீண்டும் வென்றுகொள்கின்றான்.
ஆட்சி
சுண்டா மற்றும் கலு அரசுகள் இணைந்த பெருநிலப்பரப்புக்கு, சிலிவாங்ஙி மன்னனாகின்றான். "கவாலி கலு"விலிருந்த தலைநகரையும், "பகவான் பயயாரன்" நகருக்கு மாற்றிக் கொள்கின்றான். விவசாயம், காடுகளின் பராமரிப்பு, சுவர் மற்றும் அகழி பராமரிப்பு, அரங்குகள், அணைகள் கட்டியமை முதலான இவனது பல பொதுச்சேவைகள், பதுதுலிசுக் கல்வெட்டிலும், பல கிராமிய இலக்கியங்களிலும் புகழப்படுகின்றன. இவனால் அமைக்கப்பட்ட "சங்யாங் தளகா ரேனா மகாவிசயா" எனும் நீரேரி, நீர்ப்பாசனத்துக்கும், அவனது தலைநகரின் பேரழகுக்கும் காரணகர்த்தாவாக இலங்கிவந்தது. தன் அரண்மனைக்கு "புந்தா பீம சிறி நாராயண சூராதிபதி மதுரா" எனப் பெயர் சூட்டியிருந்த மன்னன், தன் ஆட்சிக்காலத்தில் நீதிதவறா ஆட்சி புரிந்து வந்தான்.
குடும்பம்
அம்பேற்காசி தவிர, "முவாரா யாதி" (இன்றைய சிரேபொன்) நகரின் துறைமுகத் தலைவர் "கீ கெடெங் தபா"வின் மகளான நியாய் சுபாங்கி லராங்கி, கலு வம்சத்து இளவரசி நியாய் சந்திரிங்கி மாணிக்கமயாங்கி, சீன இசுலாமிய செல்வந்த வணிகரான "கீ டம்பு அவாங்கின்" மகள் நியாய் அசிபுத்தி முதலான பல தேவியரைக் கொண்டிருந்தான் சிலிவாங்ஙி.
அரசி அம்பேற்காசிக்குக் குழந்தை பிறக்கவில்லை. நியாய் சந்திரிங்ஙி மாணிக்கமயாங்ஙியின் மகனான "பிரபு சூரவிசேச ஜயபெருங்கோசன்" அல்லது, ரது சங்யாங்" என்பவனே முடிக்குரிய இளவரசன் ஆனான். சிலிவாங்ஙியின் அரசியரில் ஒருத்தியான நியாய் சுபாங்கி லராங்ஙி இசுலாமியப் பெண்மணியாகவே விளங்கியதுடன், இளவரசன் வலங்சுங்சங், இளவரசி ராரா சந்தாங்கி, இளவரசன் கியான் சந்தாங்கன் ஆகியோரைப் பெற்றெடுத்தாள். வலங்சுங்சங், "சக்கரபுவனன்" என்ற பெயரில், பின்னாளில் சிரேபொன் சுல்தானகத்தை நிறுவினான். இளவரசி ராரா சந்தாங்கி, எகிப்திய முசுலிம் இளாவரசரொருவனை மணந்துகொண்டதுடன், 'சயாரிஃபா முடெய்ம்" என்று தன் பெயரையும் மாற்றிக்கொண்டாள். கியான் சந்தாங்கன், மேற்கு சாவகத்தின் புகழ்பெற்ற உலமாக்களில் ஒருவனாக பின்னாளில் வளர்ந்தான். அரச வமிசத்தவர் இசுலாமைத் தழுவிக்கொண்டமை, சுண்டா அரசும், மெல்ல மெல்லத் தன் பாரம்பரிய இந்து மரபை விடுத்து, இசுலாமிய மரபுக்கு வரவேற்பளித்ததற்குச் சான்றாகின்றது.
உசாத்துணைகள்
பகுப்பு: இந்தோனேசியா பகுப்பு: இந்தோனேசிய வரலாறு பகுப்பு:இந்துப் பேரரசுகள்
ஜுராசிக் பார்க் (பக்கவழி நெறிப்படுத்துதல்)
ஜுராசிக் பார்க் என்பது பொதுவாக ஜுராசிக் பார்க் உரிமைக்குழுமத்தைக் குறிக்கும். இது கற்பனையான ஒரு கேளிக்கைப் பூங்காவை மையமாகக் கொண்ட நூல்கள், திரைப்படங்கள் மற்றும் நிகழ்பட ஆட்டங்களின் தொடர் ஆகும்.
கெவின் டுரான்ட்
கெவின் வேன் டுரான்ட் (ஆங்கிலம்:Kevin Wayne Durant, பிறப்பு - செப்டம்பர் 29, 1988) அமெரிக்காவின் கூடைப்பந்து ஆட்டக்காரர் ஆவார். இவர் என். பி. ஏ.-இல் ஓக்லஹோமா நகரின் என்.பி.ஏ. அணியில் விளையாடுகிறார். இதன்முன்னர் டெக்சாஸ் பல்கலைக்கழக ஆண்கள் கூடைப்பந்தாட்ட அணியிலும் ஒரு ஆண்டு ஆடியுள்ளார். 2007 என். பி. ஏ. தேர்தலில் சியாட்டில் அணி இவரை இரண்டாம் தேர்வு செய்தார்கள்.
மேற்கோள்கள்
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
திருஈங்கோய்மலை எழுபது
திருஈங்கோய்மலை எழுபது பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று.
ஈங்கோய் மலை சிவன்மீது பாடப்பட்ட 70 வெண்பாக்கள் கொண்டது இந்த நூல். இது நக்கீர தேவ நாயனாரால் பாடப்பட்டது. காலம் 10ஆம் நூற்றாண்டு.
இந்த நூலிலுள்ள பாடல்களில் அணிநலன்கள் மிகுதி.
48 முதல் 62 வரை உள்ள பாடல்கள் கிடைக்கவில்லை.
இருமெத்தில் கார்பேட்டு
இருமெத்தில் கார்பேட்டு (Dimethyl carbate) என்பது C11H14O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் ஒரு பூச்சி விரட்டி வகையைச் சேர்ந்ததாகும். இருமெத்தில் மேலியேட்டு மற்றும் வளையபெண்டாடையீன் ஆகியன டையீல்சு – ஆல்டர் வினையில் ஈடுபட்டு இருமெத்தில் கார்பேட்டு உருவாகிறது.
புற இணைப்புகள்
பகுப்பு:மெத்தில் எசுத்தர்கள்
மாசிடோனியோ மெலோனி
மாசிடோனியோ மெலோனி (Macedonio Melloni, 11 ஏப்ரல் 1798 – 11 ஆகஸ்ட் 1854) ஓர் இத்தாலிய இயற்பியலாளர். அகச்சிவப்புக் கதிர்வீச்சு அல்லது வெப்பக் கதிர்வீச்சு பற்றிய ஆய்வுகளை மேற்கொண்டவர். வெப்ப மின்னிரட்டையின் அமைப்பின் வடிவத்தை மாற்றி அமைத்தவர். பாறை உப்பைப் பயன்படுத்தி வில்லைகளை உருவாக்கியவர். இதன் மூலம் கண்ணுறு ஒளி போல வெப்பக் கதிர்களையும் குவிக்கவும் பிரதிபலிக்கவும் இயலும் என்பதை மெய்ப்பித்தார்.
மேற்கோள்கள்
பகுப்பு:இத்தாலிய இயற்பியலாளர்கள் பகுப்பு:1798 பிறப்புகள் பகுப்பு:1854 இறப்புகள்
வானம்பாடி (திரைப்படம்)
வானம்பாடி 1963 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், தேவிகா, ஆர். முத்துராமன் போன்ற நடிகர்களும் குழந்தை நட்சத்திரமாகக் கமல்ஹாசனும் நடித்திருந்தனர். கண்ணதாசன் தயாரித்த இத்திரைப்படம் சேஷ் பரிசய் என்ற வங்காள மொழி திரைப்படத்தின் அடிப்படையில் எடுக்கப்பட்டது. இப்படம் வணிகரீதியாக வெற்றியும் பெற்றது.
தயாரிப்பு
கவிஞர் கண்ணதாசன் இத்திரைப்படத்தை தயாரித்துள்ளார். இந்த படம் வங்காள மொழியில் வெளி வந்த சேஷ் பரிசய் என்ற திரைப்படத்தின் அடிப்படையில் எடுக்கப்பட்டது. இப்படத்தை ஜி. ஆர். நாதன் இயக்கம் மற்றும் ஒளிப்பதிவு செய்துள்ளார்.
நடிகை ஜோதிலட்சுமி இந்த படத்தில் வரும் 'யாரடி வந்தார் என்னடி சொன்னார்' என்ற பாடலில் நடித்ததின் மூலம் திரைத்துறையில் அறிமுகமானார். டி. ஆர். ராஜகுமாரி நடித்த கடைசித் திரைப்படம் இதுவாகும்.
வெளியீடு
வானம்பாடி மார்ச் 9,1963 அன்று வெளியானது. இப்படம் வணிகரீதியாக மிகப்பெரிய வெற்றி பெற்றது.
பாடல்கள்
கே. வி. மகாதேவன் அவர்களால் பாடல் இசை இயற்றப்பட்டது மற்றும் அனைத்து பாடல்களும் கண்ணதாசனால் எழுதப்பட்டது. "கங்கைகரை" என்ற பாடல் அபேரி ராகத்தை அடிப்படையாகக் கொண்டது. "தூக்கண்ணா குருவி" பாடலானது சாருகேசியுடனான சுத்த தண்யாசி ராகம்.
வெளி இணைப்புகள்
பகுப்பு:1963 தமிழ்த் திரைப்படங்கள்‎ பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:தேவிகா நடித்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள்
சென்னை 600028
சென்னை 600028 2007 இல் வெளியான ஒரு தமிழ்த் திரைப்படம். எஸ். பி. பி. சரண், ஜே.கே. சரவணா ஆகியோரால் தயாரிக்கப்பட்டு வெங்கட் பிரபுவால் இயக்கப்பட்டது. சிவா, ஜெய், நிதின் சத்யா, அரவிந்த் ஆகாஷ், பிரேம்ஜி அமரன், அஜய் ராஜ், விஜய் வசந்த், பிரசன்னா, ரஞ்சித், கார்த்திக், அருண், விஜயலக்ஸ்மி அஹாதியன், கிறிஸ்டியன் செடெக், இளவரசு, சம்பத் குமார் ஆகியோர் நடித்துள்ளனர். யுவன் சங்கர் ராஜா, பிரேம்ஜி அமரன் ஆகியோர் திரைப்படத்திற்கு இசையமைத்துள்ளனர்.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:வெங்கட் பிரபு இயக்கிய திரைப்படங்கள் பகுப்பு:ஜெய் நடித்த திரைப்படங்கள்
அக்கராயன்
அக்கராயன் என்பவர் இலங்கையின் யாழ்ப்பாண அரசின் தெற்கு பகுதியாக விளங்கிய  வன்னி நாட்டை ஆண்ட ஆட்சியாளர் ஆவார். இவர் 13 ஆம் நூற்றாண்டைச் சேர்ந்தவர் ஆவார். இங்குள்ள அக்கராயன் குளம் இவரால் உருவாக்கப்பட்டது ஆகும். 2018 ஆம் ஆண்டு கிளிநொச்சியில் அக்கராயன் சிலை நிறுவப்பட்டது. அக்கராயன் ஆறு இவர் பெயரிலேயே வழங்கப்படுகிறது இவ்வாறு முல்லைத்தீவு மாவட்டத்தில் உருவாகி கிளிநொச்சி மாவட்டம் வழியாக யாழ்ப்பாணம் மாவட்ட கடல்நீரேரியில் கலக்கிறது.
இலங்கையில் ஆட்சி பகுதி
வன்னி நாடுக்கு வடக்கே யாழ்ப்பாண அரசும், தெற்கே கண்டி இராச்சியமும் கோட்டை அரசும், மேற்கு மற்றும் கிழக்கே இந்திய பெருங்கடலால் சூழப்பட்டது. நாட்டுக்கு தென்கிழக்கே திரிகோண மலை அமைந்துள்ளது. இலங்கையின் தற்போதைய மன்னார், வவுனியா, கிளிநொச்சி, முல்லைத்தீவு ஆகிய மாவாட்ட பகுதிகளை உள்ளடக்கிய பெருநிலப் பரப்பே வன்னி நாடாக இருந்தது. இது மேலும் புத்தளம், திருகோணமலை, அனுராதபுரம் மாவட்டங்களில் சில பகுதியையும் உள்ளடக்கியதாகும். இதன் தெற்கே உள்ள கண்டி இராச்சியமும் (தென்கிழக்கு), கோட்டை அரசும் "(தென்மேற்கு) இப்பகுதிகளையும் மற்றும் தெற்கு இலங்கை பகுதிகளையும் உள்ளடக்கிய மற்ற இரு இராச்சியங்கள் ஆகும்.
தோற்ற கோட்பாடுகள்
வன்னியர் தோற்ற கோட்பாடுகளைப் பற்றி பல கருத்துக்கள் நிலவி வருகிறது. அதில் ஒன்று தற்போதைய இந்தியாவின் தமிழ்நாட்டில் உள்ள ஒரு தமிழ் இனக்குழு வன்னியர் குலத்தைக் குறிக்கிறது. இவர்கள் பாண்டிய மற்றும் சோழ மன்னர்களின் போர் தளபதிகளாக இருந்தது வந்துள்ளனர் இதன் கவுரவ பட்டமாக வன்னியர் என வழங்கப்பட்டனர் என ஒரு கருத்து நிலவுகிறது. இவர்கள் பல குல மற்றும் இனக்குழுக்களின் வழிவந்தவர்கள் ஆவர். ஒரு சில இலங்கை வரலாறு ஆய்வாளர்கள் வனம் என்ற காடு பொருள் படுமாறு காட்டுப்பகுதியில் ஆட்சி செய்பவர்கள் என்பதால் அவர்கள் வன்னியர் என வழங்கப்பட்டனர் எனக் கூறுகின்றனர்.
12 ஆம் நூற்றாண்டில் இடைக்காலச் சோழர்கள் எழுச்சி மற்றும் இராசரட்டை அரசு வீழ்ச்சியினாலும் வடக்கே யாழ்ப்பாண அரசும் தெற்கே கண்டி அரசும், கோட்டை அரசும் உருவாகியது. பல அரசர்கள் மற்றும் ஆட்சியாளர்கள் வன்னியர் என்ற பட்ட பெயர்களைக் கொண்டு வன்னி நாட்டை யாழ்ப்பாண அரசு காலகட்டத்தில் ஆட்சி செய்து வந்தனர். இவர்கள் அனைவரும் யாழ்ப்பாண அரசுக்கு கட்டுப்பட்டவர்களாகவும் உள்நாட்டு மக்களின் தேவையறிந்து சுயமாக ஆட்சி செய்து வந்தவர்கள் ஆவர். வன்னி நாடு யாழ்ப்பாண அரசுக்கு வரிகளாக பணம், தேன், தந்தங்கள், யானைகள் முதலியவற்றை ஆண்டு தோறும் வழங்கி வந்தது. இந்த வரிசையில் அக்கராயன் என்ற வன்னிய குல ஆட்சியாளர் வன்னி நாட்டை ஆண்டு வந்தார்.
வன்னியர்களின் வீழ்ச்சி
1621 ஆம் ஆண்டு போர்த்துக்கல் யாழ்ப்பாண அரசை வென்றது. இதன் பின் வன்னி நாடு போர்த்துக்கேய இலங்கைக்கு உட்பட்ட பகுதியாக மாறியது. போர்த்துக்கேய இலங்கை பகுதி டச்சுக்காரர்கள் மற்றும் ஆங்கிலேயர்கள் கட்டுப்பாட்டுக்கு வந்தது. இவர்களது ஆட்சிக்கு எதிராக வன்னி நாடு கடைசி மன்னர் பண்டார வன்னியன் கண்டி இராச்சியத்துடன் இணைந்து பலமாக எதிர்தார். டச்சுக் கிழக்கிந்தியக் கம்பனியின் இராணுவ தலைமை அதிகாரி வான் டெரிபெர்கு பண்டார வன்னியரை தோற்கடித்து கொன்று வன்னி நாட்டை ஆங்கிலேயரிடம் ஒப்படைத்தார். தற்போது இது வட மாகாணம், இலங்கை என வழங்கப்படுகிறது.
மேற்கோள்கள்
பகுப்பு:இலங்கைத் தமிழ் அரசர்கள்
குலமாணிக்கம் கம்பப்பெருமாள் கோயில்
குலமாணிக்கம் கம்பப்பெருமாள் கோயில் தமிழ்நாட்டில் அரியலூர் மாவட்டம், குலமாணிக்கம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கம்பபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிந்தனைக்குத் தெளிவு தரும் சித்தர் பாடல்கள் (நூல்)
சிந்தனைக்குத் தெளிவு தரும் சித்தர் பாடல்கள் என்ற இந்நூல் சித்தர்களின் பாடல்களுக்கு ஒரு சிறு விளக்கம் தர முயற்சி செய்யும் நூல்.
நூலாசிரியர்
இந்நூலின் ஆசிரியர் எஸ்.சூரியமூர்த்தி இவர் மன அமைதியும் புத்தரின் விபாசனா தியானமுறையும் என்ற தியான முறை பற்றி மிக எளிமையாக எழுதி ஆன்மீ்கப் பணியாற்றுபவர்.
முகவுரை
வாழ்க்கையில் நம்முடைய பல பயங்களுக்கும்,துன்பங்களுக்கும் முக்கிய காரணம் நாம் வேறு, மற்றவர்கள் வேறு என்ற எண்ணமே ஆகும். மாறாக நாமே எல்லாவற்றிலும் கலந்து நிற்கிறோம் (அத்வைத நிலை) என்ற எண்ணம் நம் மனதில் ஏற்பட்டால் மரண பயம் நீங்கும் அதற்கு இந்நூலை படிக்க வேண்டும் என நூலாசிரியர் கூறி தொடங்குகிறார்.
இறைவனுக்கு அர்ப்பணம்
யாகத்தில் இடப்பட்ட நிவேதியத்தை உண்ணுகிற இறைவனுக்கு அர்ப்பணிக்கத்தக்க பொருட்கள் நம்மிடமில்லை.காலையும் ,மாலையும் இறைவனைக் குளிர்விக்கும் சித்தர்களின் பாடல்களை நிவேதனமாகச் செய்வோம்.
ஒரு விளக்கம்
சித்தர்களின் தியானமுறையினால்(வாசியோகம்) இன்று பல நோய்களுக்கு தீர்வு காணப்படுகிறது. இம்முறையை ஆயிரம் ஆண்டுகளுக்கு முன்பே அனுபவித்துச் சொன்னவர்கள் சித்தர்கள் அது மட்டுமன்றி இயற்கையில் கிடைத்த மூலிகைகளைக் கொண்டு மருத்துவம் செய்தார்கள். இம்மூலிகைகளுக்கு மறைமொழியில் அர்த்தங்கள் கூறினார்கள்,சித்தர்களின் பாடல்களை படிக்கும் போது நாத்திகவாதிகளாக எண்ணத் தோன்றும். சாதிகளையும்,சடங்குகளையும்,உருவ வழிபாடுகளையும் கடுமையாக சாடினார்கள். சித்தர்களின் தியானமுறையினால் (வாசியோகம்) நீண்ட நாள் உயிர் வாழும் கலையை இவ்வுலகிற்கு அர்ப்பணித்தார்கள்.
சித்தர்கள் என்போர் யாவர்
சிவலோகத்தை இப்பூவுலகிலேயே கண்டு தரிசித்தவர்கள், சமாதி நிலையில் சிவ லோகத்தையும், சிவலோகத்தையும், சிவபோகத்தையும் தம் முள்ளே கண்டவரின் நிலையை எப்படி சொல்வது.
சித்தர்களின் பட்டியல்
சித்தர்கள் பதினெண்மர் (18 பேர்) என்பர்,
இவர்களைத் தவிர கீழ் கண்டவர்களும் சித்தர்கள் என்றே குறிக்கப்படுகின்றனர்.
சான்றாவணம்
பகுப்பு: 2012 தமிழ் நூல்கள் பகுப்பு:இந்தியத் தமிழ் நூல்கள்
உட்தொடு முக்கோணம்
ஒரு முக்கோணத்தின் உட்தொடு முக்கோணம் அல்லது தொடு முக்கோணம் (Intouch triangle or contact triangle) என்பது ஒரு முக்கோணத்தின் உள்வட்டமானது அம்முக்கோணத்தின் பக்கங்களைத் தொடும் மூன்று புள்ளிகளையும் உச்சிகளாகக் கொண்ட முக்கோணம் ஆகும். உட்தொடு முக்கோணமானது கெர்கோன் முக்கோணம் ( Gergonne triangle) எனவும் அழைக்கப்படுகிறது.
எடுத்துக்காட்டாக, -ன் உள்வட்டமானது முக்கோணத்தின் பக்கங்களைத் தொடும்புள்ளிகள்:
இம் மூன்று தொடுபுள்ளிகளையும் உச்சிகளாகக் கொண்ட  முக்கோணம்  உட்தொடு முக்கோணமாகும். -ன் உள்வட்டமானது \triangleTATBTC -க்கு சுற்றுவட்டமாக இருக்கும்.
ஆசனாம்பேட் ஊராட்சி
ஆசனாம்பட்டு ஊராட்சி (Asanampet Gram Panchayat), தமிழ்நாட்டின் திருப்பத்தூர் மாவட்டத்தில் உள்ள மாதனூர் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4068 ஆகும். இவர்களில் பெண்கள் 2009 பேரும் ஆண்கள் 2059 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
உட்தொடு முக்கோணம்
உட்தொடு முக்கோணத்தின் உச்சிகள்
உட்தொடு முக்கோணத்தின் உச்சிகளின் முக்கோட்டு ஆட்கூறுகள் (Trilinear coordinates)
ஆசனாம்பேட் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
உட்தொடு முக்கோணம்
பக்க நீளங்கள்
மூல முக்கோணம் இன் பக்கநீளங்கள் a, b, c மற்றும் கோணங்கள் A, B, C எனில் உட்தொடு முக்கோணத்தின் பக்கநீளங்கள்:
ஆசனாம்பேட் ஊராட்சி
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உட்தொடு முக்கோணம்
பரப்பளவு
உட்தொடு முக்கோணத்தின் பரப்பளவு காணும் வாய்ப்பாடுகள்:
\Delta, r, s, R முறையேமூல முக்கோணம் இன்  பரப்பளவு, உள்வட்ட ஆரம், அரைச்சுற்றளவு, சுற்றுவட்ட ஆரம் ஆகும். வெளித்தொடு முக்கோணம், உட்தொடு முக்கோணம் இரண்டின் பரப்பளவும் சமமானவை.
கெர்கோன் புள்ளி
ATA, BTB மற்றும் CTC கோடுகள் மூன்றும் ஒரு புள்ளியில் சந்திக்கின்றன. அப்புள்ளியானது, -இன் கெர்கோன் புள்ளி Ge – X(7) எனப்படும். -இன் கெர்கோன் புள்ளியானது நாகெல் புள்ளியின் ஐசோட்டாமிக் இணையியமாகவும் உட்தொடு முக்கோணத்தின் சமச்சரிவு இடைக்கோட்டுப் புள்ளியாகவும்  இருக்கும். மேலும் கெர்கோன் புள்ளி ஒரு முக்கோண மையமாகும்.
கோர்வா மக்கள்
கோர்வா மக்கள் (Korwa people) இந்தியாவின் சத்தீஸ்கர், ஜார்கண்ட் மற்றும் உத்தரப் பிரதேசத்தின் மிர்சாபூர் மாவட்டத்தில் அதிகமாக வாழும் பழங்குடி மக்கள் ஆவார். இப்பழங்குடிகள் முண்டா மக்கள்|முண்டா மக்களில் ஒரு பிரிவினர் ஆவார். வேலைவாய்ப்பு, கல்வி மற்றும் சமூக மேம்பாட்டிற்காக இம்மக்களை இந்திய அரசு பட்டியல் பழங்குடி வகுப்பில் வைத்து இட ஒதுக்கீடு வழங்குகிறது. கோர்வா மக்களில் அகாரியா, தந்த், தில் மற்றும் பகாடி கோர்வா எனும் பிரிவுகள் உண்டு.
உட்தொடு முக்கோணம்
கெர்கோன் புள்ளியின் ஆட்கூறுகள்
கெர்கோன் புள்ளியின் முக்கோட்டு ஆட்கூறுகள்:
கோர்வா மக்கள்
மலைக்காடுகளில் வாழும் கோர்வா மக்கள் தற்போது வனத்துறையால் காடுகளை பராமரிக்கின்றனர்.
மேற்கோள்கள்
பகுப்பு:இந்திய இனக்குழுக்கள் பகுப்பு:இந்தியப் பழங்குடிகள்
நான் சொன்னதே சட்டம்
நான் சொன்னதே சட்டம் 1988 இல் வெளிவந்த தமிழ்த் திரைப்படமாகும். சரண்ராஜ் நடித்த இப்படத்தை ரமேஷ்ராஜ் இயக்கியிருந்தார்.
பாடல்கள்
இத்திரைப்படத்திற்கு இளையராஜா இசையமைத்திருந்தார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:சார்லி நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்